CELEX: 62015TN0189
Language: hr
Date: 2015-04-15 00:00:00
Title: Predmet T-189/15: Tužba podnesena 15. travnja 2015. – TMG Landelijk Media i Willems protiv Komisije

8.6.2015   
            
            
               HR
            
            
               Službeni list Europske unije
            
            
               C 190/30
            
         Tužba podnesena 15. travnja 2015. – TMG Landelijk Media i Willems protiv Komisije
   (Predmet T-189/15)
   (2015/C 190/34)
   Jezik postupka: nizozemski
   
      Stranke
   
   
      Tužitelji: TMG Landelijk Media BV (Amsterdam, Nizozemska) i Menzo Willems (Voorburg, Nizozemska) (zastupnici: R. Le Poole i L. Broers, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku Komisije od 17. veljače 2015.,
            
         
               —
            
            
               Komisiji naloži snošenje troškova.
            
         
      Tužbeni razlozi i glavni argumenti
   
   Tužba se podnosi protiv odluke Komisije kojom je ona odbila zahtjev za pristup prepisci između Nizozemske i Komisije u vezi s europskom odlukom o naknadnoj naplati protiv Nizozemske 2014.
   U prilog osnovanosti tužbe tužitelji ističu četiri tužbena razloga.
   
               1.
            
            
               Prvi tužbeni razlog: povreda članka 4. stavka 1. točke (a) Uredbe br. 1049/2001 (1). Tužitelji ističu da Komisija nezakonito nije otkrila određene dokumente s obrazloženjem da bi se time ugrozila zaštita javnog interesa koji se odnosi na financijsku, monetarnu ili ekonomsku politiku Unije.
            
         
               2.
            
            
               Drugi tužbeni razlog: povreda članka 4. stavka 3. Uredbe br. 1049/2001. Komisija nije u dostatnoj mjeri dokazala da je proces odlučivanja bio ozbiljno ugrožen. Usto je pogriješila kada nije ispitala postojanje prevladavajućeg javnog interesa za otkrivanje dotičnog dokumenta.
            
         
               3.
            
            
               Treći tužbeni razlog: povreda članka 4. stavka 1. točke (b) Uredbe br. 1049/2001 u vezi s anonimizacijom suradnika koji nisu na vodećim pozicijama. Tužitelji smatraju da zbog toga nisu mogli utvrditi na kojoj je razini vođena prepiska i je li se stvarno odnosila na takve suradnike.
            
         
               4.
            
            
               Četvrti tužbeni razlog: povreda članka 4. stavka 5. Uredbe br. 1049/2001. Komisija je pogriješila kada je prihvatila zahtjev Nizozemske da određene dokumente koji potječu iz Nizozemske ne otkrije zbog razloga navedenih u članku 4. stavcima 1. i 3. Uredbe br. 1049/2001. U tom dijelu tužitelji upućuju na svoja izlaganja u okviru drugog i trećeg tužbenog razloga.
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.).